Puágui

Puágui lii puigâkaanij hiäimun kullee meccikänilodde.

 Stuárudâh já tobdomeerhah 

Puágui lii uccâ, 34–39 cm kukkosâš meccikänilodde, mii tiäddá suulân 250–450 g. Tot lii ruškis-, ränis-, vielgis- já čapiskirjáá. Pogguu jienâ lii 4- tâi 5-staavvâlsâš njuurgâs. Luontoportti.fi Čujottum 10.5.2021 (suomâkielân)

 Lavdâm já eellimpiirâs 

Puágui lii Euroop já Aasia boreaallii kuácceevyevdistiellâs lodde. Suomâst tot iälá masa ubâ enâmist, mut Säämist kuosâ ordârääji paajaabeln tot lii härvinâš. Suomen lintuatlas Čujottum 10.5.2021 (suomâkielân) Puágui lii päikkilodde, mii iälá muorriis vuovdijn, eromâšávt kuosâvuovdijn. Suomâ puáguinääli lii áárvu mield 400 000–500 000 paarrâd.

 Lasanem 

Pogguu piervâl lii táválávt uccâ muorâ teikkâ miestuu vyelni. Niŋálâs mannee vyesimáánust 9–10 manneed já láálá taid 25–27 peivid. Uđâgááh kirdeškyetih jo neelji peeivi ahasâžžân.

 Raavâd 

Puágui porá umolijd, uurbijd, versoid já muorjijd.

 Miäcástem 

Pogguu miäcástem lii loválâš čohčuv ubâ Suomâst. Suomen riistakeskus Čujottum 10.5.2021 (suomâkielân)

 Käldeeh  

Luokka:Meccikäänih